દિવ્યાંગજન અધિકાર અધિનિયમ ૨૦૧૬ અંતર્ગત હાલમાં દિવ્યાંગોને રાજ્ય અને કેન્દ્ર સરકાર તેમજ કેટલાક જાહેર સાહસો તરફથી આરોગ્ય, શિક્ષણ, સામાજિક અને આર્થિક પુનઃસ્થાપન તેમજ કૌશલ્ય વિકાસ સંબંધિત આપવામાં આવતી સુવિધાઓ વિષે જરુરી એવી તમામ આધારભૂત માહિતી સરળતાથી ઉપલબ્ધ થાય તેવા ઉદ્દેશથી આજરોજ જામનગર ખાતે અખિલ હિંદ અંધજન ધ્વજદિન ૨૦૧૯ પ્રસંગે અંધજન વિવિધલક્ષી તાલીમ કેન્દ્ર તથા નેશનલ એસોસિયેશન ફોર ધ બ્લાઇન્ડ, જામનગર જિલ્લા શાખાના સંયુક્ત ઉપક્રમે અન્ન અને નાગરિક પુરવઠા રાજ્યમંત્રી ધર્મેન્દ્રસિંહ જાડેજાના હસ્તે દિવ્યાંગજનો માટે જિલ્લા માહિતી સેવા કેન્દ્રનો દિપ પ્રાગટય કરી મંગલ પ્રારંભ કરવામાં આવ્યો હતો.